ભારે ગુંચવણ ઊભી કરતા બનાવની પ્રાપ્ત વિગતો મુજબ:- શીલ પોલીસ સ્ટેશને ઉપરના માળે આવેલા રેકડઁરૂમનો સવારના અરસામાં એક પોલીસકમીઁએ દરવાજો ખોલતા ધુમાડો નજરે પડતા આગ લાગી હોવાનું માલૂમ પડયું હતું. ત્યારબાદ તપાસ કરતા રૂમમાં બાકસ અને દિવાસળી તેમજ ઓફીસના કાગળો, ફાઈલો, ગોદડું સહિતની બળી ગયેલી વસ્તુઓ સાથે એક યુવાન પણ બેશુધ્ધ હાલતમાં હોવાની ખબર પડી હતી. જો કે તેનું મોત નીપજયું હતું. આ યુવાન ભાવેશભાઈ લખમણભાઈ બામણીયા (ઉ.વ. આશરે 43) હોવાનું ખુલ્યું હતું. લાંબા સમયથી મુંબઈમાં પરિવાર સાથે રહેતા અને સોની કામ કરતો આ યુવાન ત્રણેક દિવસ પહેલાં જ અહીં આવ્યો હતો. અહીં શીલ અને આજુબાજુના ગ્રામ્ય વિસ્તારમાં જ તેમના સગા-સબંધી રહેતા હોવાનું જાણવા મળેલ છે.